Константин Балмонт
Заклинание на водата и огъня

Превод от руски: Андрей Андреев, 1993

chitanka.info

Ще пална — знак, ще пална — знак

светлик на този бряг.

Ела, но тихо.

На камъка блести вода,

върви до мен с лъча-звезда,

на камъка блести вода.

Ела, но тихо.

Един до друг, един до друг.

Май има някой тук.

Ела, но тихо.

Дали ни чува в пустошта?

Виж пламъчето на свещта.

Пази водата във нощта.

Ела, но тихо.

Денят-Нощта, Нощта-Денят —

са наши роби. Ш-ът.

Ела, но тихо.

Ръка в ръка, следа в следа,

на камъка блести вода,

свети до мен с лъча-звезда.

Ела, но тихо.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.